NORAKSTS

|  |  |
| --- | --- |
| 25.08.2022. | Nr.11/9 |

###### GROZĪJUMI JELGAVAS PILSĒTAS DOMES 2020. GADA 27. FEBRUĀRA LĒMUMĀ NR.3/4 “PROJEKTA “DAUDZFUNKCIONĀLĀ SOCIĀLO PAKALPOJUMU CENTRA ĒKAS ZIRGU IELĀ 47A, JELGAVĀ ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors A.Eihvalds, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar Jelgavas pilsētas domes 2020. gada 27. februāra lēmumu Nr.3/4 “Projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” iesnieguma iesniegšana” un 2021. gada 23. augustā starp Centrālo finanšu un līgumu aģentūru un Jelgavas valstspilsētas domi noslēgto Vienošanos par Eiropas Savienības fonda projekta īstenošanu Nr. 4.2.2.0/20/I/003 (turpmāk – Vienošanās), Jelgavas valstspilsētas pašvaldība īsteno projektu “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” (turpmāk – Projekts).

Projekta kopējās izmaksas ir 1 117 141,07 *euro* (viens miljons viens simts septiņpadsmit tūkstoši viens simts četrdesmit viens *euro*, 07 *centi*) t.sk. 352 260,00 *euro* (trīs simti piecdesmit divi tūkstoši divi simti sešdesmit *euro*, 00 *centi*) ir Eiropas Reģionālās attīstības fonda finansējums, 15 540,88 *euro* (piecpadsmit tūkstoši pieci simti četrdesmit *euro*, 88 *centi*) ir valsts budžeta dotācija pašvaldībām un 749 340,19 *euro* (septiņi simti četrdesmit deviņi tūkstoši trīs simti četrdesmit *euro*, 19 *centi*) ir Jelgavas valstspilsētas pašvaldības līdzfinansējums.

Projekta darbības “Būvdarbi” īstenošanai 2022. gada 7. martā tika noslēgts būvdarbu līgums “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” (turpmāk – Būvdarbu līgums). Būvdarbu līguma Līgumcena kopā ar pievienotās vērtības nodokli ir 1 117 141,07 *euro*. Kopš Krievijas iebrukuma Ukrainā un kara darbības uzsākšanas, Eiropas Savienība ir ieviesusi dažādas sankcijas pret Krieviju, kuru rezultātā visā Eiropā ir ietekmēta izejvielu un būvizstrādājumu piegāde un to pieejamība, kas ir izraisījis straujo cenu kāpumu. Līdz ar to Projektā veicamo būvdarbu izmaksas palielinājās par 132 405,28 *euro.*

Lai nodrošinātu Projekta aktivitāšu īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020. gada 27. februāra lēmumā Nr.3/4 “Projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1. punktu šādā redakcijā:

“1. Iesniegt projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” (turpmāk – Projekts) iesniegumu darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” pirmās projektu iesniegumu atlases kārtas “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās” ietvaros.

Projekta kopējās izmaksas ir 1 249 546,28 *euro* (viens miljons divi simti četrdesmit deviņi tūkstoši pieci simti četrdesmit seši *euro*, 28 *centi*), t.sk. 352 260,00 *euro* (trīs simti piecdesmit divi tūkstoši divi simti sešdesmit *euro*, 00 *centi*) ir Eiropas Reģionālās attīstības fonda finansējums, 15 540,88 *euro* (piecpadsmit tūkstoši pieci simti četrdesmit *euro*, 88 *centi*) ir valsts budžeta dotācija pašvaldībām un 881 745,40 *euro* (astoņi simti astoņdesmit viens tūkstotis septiņi simti četrdesmit pieci *euro*, 40 *centi*) ir Jelgavas valstspilsētas pašvaldības līdzfinansējums.”.

1. Aizstāt Lēmuma 2.2. apakšpunktā skaitļus “342 445.83 *euro*” ar skaitļiem “474 851.11  *euro*”.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre Ž.Memena

2022. gada 25. augustā